Tella yiwet n teqcict yebɣa ad as-tt-id-yeɣ i uqcic-nni, yenna-as: «Ttnaɣeɣ d yiwet n tmurt, nutni qqaren d nekkni ara tt-yawin nekk qqareɣ d nekk ara tt-yawin, tura ad truḥeḍ ad tenaɣeḍ fell-as, ad kid-fken tayuga n ssebaḍ tettemcirqi d yiwet d timsemmart, sin n ssifat yiwen n wufal wayeḍ n wuzal, sin n iεudiwen yiwen d amerḍiḍ wayeḍ yeǧhed, ssif-nni ad refdeḍ taruka-nni, isredyan awi d ameḍεafu-nni tayuga n ṣebbaḍ rfed timsemmert-nni», aqcic yexdem akken i as-yenna waɣzen dɣa yerna yuk wid-nni ukud yennuɣ, yerfed-d tameṭṭut-nni , nettat tesεa taxatemt n lqedra ad tt-tebren ad d-yeɣli lqut… ṛuḥen ɣer uxxam n waɣzen, εacen di lehna, akken akken almi d yiwen n wass yenna-as urgaz ad iṛuḥ ɣer uxxam-nsen ad d-iẓer yemma-s, terra-as: «Acimi i d-ruḥeḍ ɣer sebεa n yidurar imi tesεiḍ yemma-k?», aqcic yeḥkaas taḥkayt akken tella, kkren ruḥen, imi wḍen ɣer lḥara-nsen deg yiwen n zzerb tameṭṭut-is tebren taxatemt, tebna lberj yal lxir yers-d, kullec yella.